Канстанцін Андрэевіч уручыў заслужаныя ўзнагароды героям жніва. Сярод трыумфатараў абласных “Дажынак” – старшыня СВК “Узыходзячая зара” Таццяна Дземідзюк, якая ўдастоена Ганаровага дыплома Брэсцкага аблвыканкама, старшы камбайнер маладзёжнага экіпажа ААТ “Астромічы” Кобрынскага раёна Аляксандр Сярбун і старшыня СВК “Пакроўскі” Віктар Свянцецкі, якія атрымалі Ганаровую грамату Мінсельгасхарча і дыплом пераможцы ў конкурсе “Землекарыстанне высокай культуры земляробства, добраўпарадкаванне машынных двароў, жывёлаводчых ферм і комплексаў” Дзяржаўнага камітэта па маёмасці Рэспублікі Беларусь. Дырэктару ААТ “Кобрынскі масларобна-сыраробны завод” Мікалаю Місюку ўручаны дыплом першай ступені Брэсцкага абласнога аграпрамысловага саюза за перамогу ў конкурсе “Лепшы кіраўнік перапрацоўчай прамысловасці Брэсцкай вобласці”.